
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 6 


22 Ιανουάριου 2001 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

7. Συμπλήρωση και τροποποίηση του Π.Δ. 385/1994 

(Α' 216) «Συμπλήρωση και τροποποίηση διατάξεων 
του Π.Δ. 402/1988 «Οργανισμός Υπουργείου Γεωρ- 
γίας» (Α’ 187). 1 

8. Τροποποίηση διατάξεων του Π.Δ/τος 67/2000 «Κα¬ 

θορισμός υποχρεώσεων των ασφαλιστικών οργα¬ 
νισμών, των θεραπόντων και ελεγκτών ιατρών και 
φαρμακοποιών και επιβολή κυρώσεων για παράβα¬ 
ση των υποχρεώσεων (Α’ 58)». 2 

ΣΥΜΒΑΣΕΙΣ 

Χρηματοδότηση του τηρούμενου στην Αγροτική Τρά¬ 
πεζα της Ελλάδος Α.Ε. Ειδικού Λογαριασμού του 
Υπουργείου Γεωργίας - Δ/νση Οικονομική, για λο¬ 
γαριασμό του Ελληνικού Δημοσίου, με ποσό εξακο- 
σίων εκατομμυρίων (600.000.000) δραχμών, για την 
ενίσχυση των γεωργο-κτηνοτρόφων, που οι βοσκό- 
τοποίτους ζημιώθηκαν σοβαρά από πυρκαγιές, που 
σημειώθηκαν σε διάφορες περιοχές της Ελλάδος 
το έτος 2000, προκειμένου να αντιμετωπίσουν τις 
έκτακτες δαπάνες τους σε προμήθειες ζωοτροφών. 3 

ΔΙΟΡΘΩΣΕΙΣ ΣΦΑΛΜΑΤΩΝ 

Διορθώσεις σφαλμάτων στη Δανειστική Σύμβαση ΑΤΕ 
- Υπουργείου Γεωργίας που αφορά ενίσχυση των 
πληγέντων γεωργοκτηνοτρόφων από πυρκαγιές 
που σημειώθηκαν σε διάφορες περιοχές της χώρας 
που δημοσιεύθηκε στο ΦΕΚ269/15.12.2000/τ. Α’... 4 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 7 
Συμπλήρωση και τροποποίηση του Π.Δ. 385/1994 (Α' 216) 
«Συμπλήρωση και τροποποίηση διατάξεων του Π.Δ. 
402/1988«ΟργανισμόςΥπουργείου Γεωργίας» (Α’ 187). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 20του Ν. 2503/1997 «Διοίκηση, οργάνωση, 


στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις» (Α' 107). 

β) Του άρθρου 29 Ατού Ν. 1558/1985 «Κυβέρνηση και 
κυβερνητικά όργανα» (Α 137), όπως το άρθρο αυτό προ¬ 
στέθηκε με το άρθρο 27 του Ν. 2081/1992 «Ρύθμιση του 
θεσμού των Επιμελητηρίων, τροποποίηση διατάξεων του 
Ν. 1721 /1987 για τον εκσυγχρονισμό των επαγγελματικών 
οργανώσεων των ευπορών, βιοτεχνών και λοιπών επαγ- 
γελματιών και άλλες διατάξεις» (Α 154) και τροποποιήθη¬ 
κε με το άρθρο 1 του Ν. 2469/1997 «Περιορισμός και βελ¬ 
τίωση της αποτελεσματικότητας των κρατικών δαπανών 
και άλλες διατάξεις» (Α 38). 

2. ΤηνΔΙΔΚ/Φ.1/2/11187/12.5.2000 απόφαση του Πρω¬ 
θυπουργού και της Υπουργού Εσωτερικών, Δημόσιας Δι¬ 
οίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημόσιας Διοίκησης 
και Αποκέντρωσης (Β' 630). 

3. Την 1039386/441/Α0006/21.4.2000 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων Υπουργού Οικονομικών στους Υφυ¬ 
πουργούς Οικονομικών» (Β' 571). 

4. Το γεγονός ότι από τις διατάξεις του παρόντος δια¬ 
τάγματος προκαλείται δαπάνη ύψους 180.000 δραχμών 
ετησίως, η οποία θα καλυφθεί για τα επόμενα πέντε χρό¬ 
νια από πιστώσεις του φορέα 29/111 και Κ.Α.Ε. 0237 του 
τακτικού προϋπολογισμού του Υπουργείου Γεωργίας. 

5. Την 414/2000 γνωμοδότηση του Συμβουλίου της Επι¬ 
κράτειας με πρόταση του Υπουργού Γεωργίας και των 
Υφυπουργών Εσωτερικών, Δημ. Διοίκησης και Αποκέ¬ 
ντρωσης και Οικονομικών, αποφασίζουμε: 

Άρθρο μόνο 

1. Στηνπαρ. 1 του άρθρου 3 του Π.Δ. 385/1994 προστί¬ 
θεται περίπτωση ε' που έχει ως εξής: 

«ε) Τμήμα Συνοδευτικών Μέτρων και Μέτρων Αγροτικής 
Ανάπτυξης». 

2. Στηνπαρ. 2του άρθρου 3του Π. Δ. 385/1994προστί¬ 
θεται περίπτωση ε' που έχει ως εξής: 

«(ε) Τμήμα Συνοδευτικών Μέτρων και Μέτρων Αγροτι¬ 
κής Ανάπτυξης». 

αα) Η έκδοση των αποφάσεων, εγκυκλίων και οδηγιών 
που καθορίζουν τις λεπτομέρειες εφαρμογής της κοινής 

αγροτικής πολιτικής στον τομέα των συνοδευτικών μέ¬ 
τρων ήτοι πρόωρης συνταξιοδότησης. γεωργοπεριβαλ- 
λοντικών μέτρων και δάσωσης, της κοινοτικής στήριξης 
των μειονεκτικών περιοχών και των περιοχών που υπόκει- 
νται σε περιβαλλοντικούς περιορισμούς, των ειδικών κτη¬ 
νιατρικών μέτρων για τον έλεγχο στον κτηνιατρικό τομέα 
κοίτην εξάλειψη και επίβλεψη των ζωονόσων, των φυτοϋ- 
γειονομικών μέτρων που χρηματοδοτούνται από το Τμή¬ 
μα Εγγυήσεωντου Ευρωπαϊκού Γεωργικού Ταμείου Προ¬ 
σανατολισμού και Εγγυήσεων σε εκτέλεση Κανονισμών 
και εγκεκριμένων ποογραμμάτων της Ευρωπαϊκής Ένω- 
σης. 

(ββ) Η εποπτεία και ο έλεγχος της ορθής εφαρμογής 
της Κοινοτικής και εθνικής νομοθεσίας για τα μέτρα της 
υποπερ. (αα) από τη Κεντρική Υπηρεσία, τις υπηρεσίες 
Νομαρχιακής αυτοδιοίκησης καθώς και τους Οργανι¬ 
σμούς στους οποίους έχει ανατεθεί έργο εφαρμογής των 
μέτρων αυτών. 

γγ) Ο έλεγχος των δικαιολογητικών πληρωμής, η ανα¬ 
γνώριση και εκκαθάριση των δαπανών που βαρύνουν τον 
Ειδικό Λογαριασμό Εγγυήσεων Γεωργικών Προϊόντων 
και έκδοση αποφάσεων για την επιστροφή των αχρεω- 
στήτως καταβληθέντων ποσών και την επιβολή διοικητι¬ 
κών κυρώσεων. 

δδ) Η μέριμνα για τη διασφάλιση της ορθής εφαρμογής 
των κοινοτικών διατάξεων στον τομέα των εγγυήσεων σε 
συνεργασία με συναρμόδιες εθνικές υπηρεσίες και με 
υπηρεσίες της Ευρωπαϊκής Επιτροπής καθώς και φορείς 
άλλων Κρατών - Μελών. 

εε) Συμμετοχή στην κατάρτιση προγραμμάτων στις αρ¬ 
μόδιες υπηρεσίες της Ευρωπαϊκής Επιτροπής. 

στ) Η παροχή πληροφόρησης στην Ευρωπαϊκή Ένωση 
σε ότι αφορά την εφαρμογή και την πορεία εκτέλεσης 
εγκεκριμένων προγραμμάτων. 

ζζ) Η επισήμανση των περιπτώσεων που συνιστούν ανω¬ 
μαλία (ΙΒΒΕΘυΐΑΒΙΤΥ) ή ατασθαλία (ΕΒΑΙΙΟ) κατά την 
κοινοτική νομοθεσία και η εισήγηση για την αντιμετώπιση 
των περιπτώσεων ανωτέρας βίας. 

ηη) Η επισήμανση της ανάγκης διενέργειας πάσης φύ- 
σεως περαιτέρω επαληθεύσεων και ελέγχων. 

θθ) Η εκπροσώπηση στα αρμόδια όργανα της Ευρω¬ 
παϊκής 'Ένωσης που έχουν σχέση με την εφαρμογή των 
μέτρων που αναφέρονται στην υποπερ. (αα). 

ιι) Κάθε άλλη ρύθμιση θέματος που ανάγεται στον το¬ 
μέα των εγγυήσεων και αφορά τα μέτρα που αναφέρονται 
στην υποπερ. (αα). 

3. Η παρ. 2 του άρθρου 9 του Π.Δ. 385/1994 αντικαθί¬ 
σταται ως εξής: 

2. Των Δ/νσεων Δημητριακών, Λιπαρών και Ζωικών 
Προϊόντων και Οπωροκηπευτικών, Αμπελοοινικών και 
Βιομηχανικών προϊόντων και των Τμημάτων αυτών, πλην 
των Τμημάτων των περιπτώσεων γ και ε της παρ. 2 του άρ¬ 
θρου 3, προΐστανται υπάλληλοι του κλάδου ΠΕΙ Γεωπο¬ 
νικού. Στο τμήμα του άρθρου 3 παρ. 2περιπτ. γπροϋστα- 
νται υπάλληλοι των κλάδων ΠΕΙ Γεωπονικού ή ΠΕ3 Κτη¬ 
νιατρικού. Στο τμήμα του άρθρου 3 παρ. 2 περιπτ. ε 
προΐστανται υπάλληλοι των κλάδων ΠΕΙ Γεωπονικού ή 
ΠΕ3 Κτηνιατρικού ή ΠΕ10 Οικονομικού». 


Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Ιανουάριου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΟΙΚΟΝΟΜΙΚΩΝ 

ΚΑΙ ΑΠΟΚΕΝΤΡΩΣΗΣ 

ΛΕΩΝ. ΤΖΑΝΗΣ ΓΕΩΡΓΙΟΣ ΔΡΥΣ 

ΥΠΟΥΡΓΟΣ ΓΕΩΡΓΙΑΣ 

Γ. ΑΝΩΜΕΡΙΤΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 8 
Τροποποίηση διατάξεων του Π.Δ/τος 67/2000 «Καθορι¬ 
σμός υποχρεώσεων των ασφαλιστικών οργανισμών, 
των θεραπόντων και ελεγκτών ιατρών και φαρμακο¬ 
ποιών και επιβολή κυρώσεων για παράβαση των υπο¬ 
χρεώσεων (Α’ 58)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις της παρ.7 του άρθρου 20 του Ν.2458/97 
«Σύσταση κλάδου κύριας ασφάλισης αγροτών και άλλες 
διατάξεις» (Α' 15), όπως το άρθρο αυτό αντικαταστάθηκε 
με το άρθρο 23 του Ν. 2737/99 «Μεταμοσχεύσεις ανθρω¬ 
πίνων ιστών και οργάνων και άλλες διατάξεις» (Α' 174). 

2. Την αριθ.80027/4.5.2000 κοινή Απόφαση του Πρωθυ¬ 
πουργού και Υπουργού Εργασίας και Κοινωνικών Ασφα¬ 
λίσεων «Ανάθεση αρμοδιοτήτων στον Υφυπουργό Εργα¬ 
σίας και Κοινωνικών Ασφαλίσεων Ν.Φαρμάκη» (Β' 610). 

3. Τις διατάξεις ταυ άρθρου 29Α του Ν. 1558/85 «Κυ¬ 
βέρνηση και κυβερνητικά όργανα (Α' 137), που προστέ¬ 
θηκε με το άρθρο 27του Ν. 2081/92 (Α' 154) και αντικατα- 
στάθηκε με το άρθρο 1 παρ. 2 α του Ν.2469/1997(Α'38). 

4. Το γεγονός ότι από τις διατάξεις του παρόντος δεν 
προκαλείται δαπάνη σε βάρος των Ασφαλιστικών Φορέων 
και του κρατικού προϋπολογισμού. 

5. Την αρ. 2850/18.4.2000 (Β565) «Ανάθεση αρμοδιοτή¬ 
των στους Υφυπουργούς Υγείας & Πρόνοιας, Χριστίνα 
Σπυράκη & Δημήτριο Θάνο». 

6. Την αρ. 442/2000 γνωμοδότηση του Συμβουλίου της 
Επικράτειας μετά από πρόταση των Υφυπουργών Εργα¬ 
σίας και Κοινωνικών Ασφαλίσεων και Υγείας-Πρόνοιας, 
αποφασίζουμε: 

Άρθρο μόνο 

1. Οι περιπτ. α και β της παρ.4 του Κεφ.Α' του άρθρου 4 
του Π.Δ/τος 67/9.2.2000 (Α' 58) και διόρθωση σφάλματος 
(Α 129) αντικαθίσταται ως ακολούθως: 

Απαιτείται θεώρηση: 

α) όταν η αξία της συνταγής ξεπερνά τις 20.000 δρχ. 

β) όταν η συνταγή περιλαμβάνει ψυχοτρόπο ή ναρκωτικά 
φάρμακα, πλην των αναφερομένων στον πίνακα Δ και στην 
κατηγορία Γ Σ. του άρθρου 4 του Ν. 1729/1987 (Α' 144) 
όπως συμπληρώθηκε με το άρθρο 19του Ν. 2716/1999 (Α' 
96) ανεξαρτήτως της αξίαςτους. Τα ανωτέρω ψυχοτρόπαή 
ναρκωτικά φάρμακα συνταγογραφούνται στο συνταγολό¬ 
γιο ή στην ειδική συνταγή. 

Η περίτκ. γ της παρ.4 του Κεφ.Α’του ίδιου άρθρου, κα- 
ταργείται. 

2. Ηπαρ. 12 του Κεφ.Ατου άρθρου 4, αντικαθίσταται ως 
εξής: 

«12. Να αριθμούν εντός τριών (3) εργασίμωνημερώντις 
συνταγές που έχουν εκτελέσει με αύξουσα συνεχή αρίθ¬ 
μηση μηνιαία για το Δημόσιο ή ανά ασφαλιστικό οργανι¬ 
σμό και να τις καταχωρούν στο τέλος κάθε μήνα σε ειδι¬ 
κές καταστάσεις φυσικών ή μαγνητικών μέσων ανά οργα¬ 
νισμό. Όλες οι συνταγές και οι ειδικές καταστάσεις 
τηρούνται και διατηρούνται υποχρεωτικά στο φαρμα¬ 
κείο». 

3. Τα κεφάλαια Γ και Δ του άρθρου 4, αντικαθίστανται 
ως ακολούθως: 

«Γ. Η παράβαση από το συμβεβλημένο φαρμακοποιό 
των υποχρεώσεών του όπως καθορίζονται από το παρόν 
συνεπάγεται, εκτός των ενδεχόμενων ποινικών κυρώσε¬ 
ων ή των διοικητικών που προβλέπονται από την κείμενη 
φαρμακευτική νομοθεσία όπως αυτή ισχύει κάθε φορά 
και την επιβολή των εξής κυρώσεων: 

1. Π ρόστιμο, για κάθε παράβαση που διαπιστώνεται, κυ¬ 
μαινόμενο ανάλογα με τη συχνότητα και σοβαρότητα της 
παράβασης από 5% έως και 30% επί της αξίας των συ¬ 
νταγών του Δημοσίου και του ασφαλιστικού οργανισμού 
που εκτελέστηκαν από το φαρμακείο το μήνα κατά τον 
οποίο έγινε η παράβαση. 

Ειδικά για την περίπτωση εύρεσης στο φαρμακείο ται¬ 
νιών γνησιότητας που είναι αποκολλημένες από τα εμ- 
βάλάγια, το πρόστιμο καθορίζεται στο πενταπλάσιο 
(δπλάσιο) της αξίας των ιδιοσκευασμάτων που αντιστοι¬ 
χούν οι ταινίες. 

2. Για τις κατωτέρω αναφερόμενες παραβάσεις πλην 
των αναφερομένων στηνπαρ. 1 του παρόντος, επιβάλλε¬ 
ται επιπλέον και πρόστιμο από 1.000.000 έως 10.000.000 
δρχ.: 

α) Μη παράδοση από τον φαρμακοποιό ή τον αντικατα¬ 
στάτη του στο φαρμακείο, των φαρμάκων που αναγρά¬ 
φονται στη συνταγή και χρέωσή τους στο Δημόσιο ή στον 
ασφαλιστικό οργανισμό. 

β) Παράδοση άλλων φαρμάκων ή ειδών από εκείνα που 
αναγράφει η συνταγή. 

γ) Εύρεση στο χώρο του φαρμακείου ή χρησιμοποίηση 
ταινιών γνησιότητας πλαστών ή επαναχρησιμοποιημένων 
ή παραποιημένων ή με σβησμένες ενδείξεις ή ταινίες, από 
τις οποίες έχει διαγράφει με οποιοδήποτε τρόπο ή ένδει¬ 
ξη «κρατικό είδος». 

δ) Ανεύρεση και παράνομη χρήση συνταγολογίων ή βι¬ 
βλιαρίων υγείας ασφαλισμένων. 

ε) Άρνηση ή παρεμπόδιση με οποιοδήποτε τρόπο του 
ελέγχου που πραγματοποιείται σύμφωνα με την παρ.Β 
του άρθρου 2 του Π.Δ.67/2000. 

3. Καταγγελία της σύμβασης μονομερώς από την πλευ¬ 
ρά του Δημοσίου ή του ασφαλιστικού οργανισμού. Νέα 
σύμβαση δεν μπορεί να συναφθεί πριν από την παρέλευ¬ 
ση έτους από την καταγγελία. 

Δ. Σε περίπτωση μη έγκαιρης καταβολής των προστί¬ 
μων, τα ποσά αυτά εισπράττονται κατά τις διατάξεις του 
ΚΕΔΕ». 

4. Η περίπτωση ε’ του άρθρου 5 αντικαθίσταται ως ακο¬ 
λούθως: 


«3. να εκκαθαρίζουν και νά εξοφλούν τους λογαρια¬ 
σμούς των φαρμακείων, σύ μφωνα με τα οριζόμενα στους 
κανονισμούς των ασφαλιστικών οργανισμών». 

Στους Υφυπουργούς Εργασίας και Κοινωνικών Ασφαλί¬ 
σεων και Υγείας-Πρόνοιας, αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 11 Ιανουάριου 2001 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΦΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΝΙΚΟΣ ΦΑΡΜΑΚΗΣ ΔΗΜ. ΘΑΝΟΣ 

-♦- 

Σ ΥΜΒΑΣΕΙ Σ 

(3) 

Χρηματοδότηση τουτηρουμένου στην Αγροτική Τράπεζα 
της Ελλάδος Α.Ε. Ειδικού Λογαριασμού του Υπουρ¬ 
γείου Γεωργίας - Δ/νση Οικονομική, για λογαριασμό 
του Ελληνικού Δημοσίου, με ποσό εξακοσίων εκατομ¬ 
μυρίων (600.000.000) δραχμών, για την ενίσχυση των 
γεωργο-κτηνοτρόφων, που οι βοσκότοποί τους ζημιώ¬ 
θηκαν σοβαρά από πυρκαγιές, που σημειώθηκαν σε 
διάφορες περιοχές της Ελλάδος το έτος 2000, προ- 
κειμένου να αντιμετωπίσουν τις έκτακτες δαπάνες 
τους σε προμήθειες ζωοτροφών. 

Στην Αθήνα σήμερα την 2 του μηνάς Ιανουαρίουτου έτους 
δύο χιλιάδες ένα μεταξύ αφ’ ενός του Ελληνικού Δημοσίου, 
που εκπροσωπείται από τους Υφυπουργό Οικονομικών Γε- 
ώργιο Δρυ και τον Υπουργό Γεωργίας Γεώργιο Ανωμερίτη 
και αφ’ ετέρου της Αγροτικής Τράπεζας της Ελλάδος Α. Ε., 
που εκπροσωπείται από το Διοικητή της Πέτρο Λάμπρου, 
συμφωνήθηκαν και συνομολογήθηκαντα ακόλουθα: 

Άρθρο Ιο 

Η Αγροτική Τράπεζα της Ελλάδος (ΑΤΕ) Α.Ε. θα χρημα¬ 
τοδοτήσει το Ελληνικό Δημόσιο (Υπουργείο Γεωργίας) με 
ποσό εξακοσίων εκατομμυρίων (600.000.000) δραχμών, 
για την ενίσχυση των γεωργό - κτηνοτροφών, που οι βο¬ 
σκότοποί τους ζημιώθηκαν σοβαρά από πυρκαγιές, που 
σημειώθηκαν σε διάφορες περιοχές της Ελλάδος το έτος 
2000, προκειμένου να αντιμετωπίσουντις έκτακτες δαπά¬ 
νες τους σε προμήθειες ζωοτροφών. 

Άρθρο 2ο 

Ο Υπουργός Γεωργίας και ο Υφυπουργός Οικονομικών, 
που εκπροσωπούν το Δημόσιο, δηλώνουν με την παρούσα 
ότι συνάπτουν δάνειο από την Αγροτική Τράπεζα της Ελλά¬ 
δος Α.Ε. για ποσό εξακοσίων εκατομμυρίων (600.000.000) 
δραχμών και εξουσιοδοτούν την Αγροτική Τ ράπεζα της Ελ¬ 
λάδος Α.Ε. να διαθέσει το προϊόν αυτού στους δικαιούχους 
του άρθρου ένα (1) της παρούσας γεωργο-κτηνοτρόφους. 
Οι συνολικές πιστώσεις που θα διατεθούν σε κάθε Νομό για 
το σκοπό αυτό θα καθορισθούν από τη Δ/νση Π .Σ. Ε.Α. (Πο¬ 
λιτική Σχεδίαση Έκτακτης Ανάγκης) του Υπουργείου Γεωρ¬ 
γίας. Όροι και προϋποθέσεις: 

Κατάθεση καταστάσεων και πληρωμών μέχρι 31.3.2001. 

Λήξη δανείου καθορίζεται η 31.12.2001. 

Το παραπάνω δάνειο θα επιβαρύνεται με κυμαινόμενο 
επιτόκιο το οποίο θα είναι ίσο με το επιτόκιο της διατρα¬ 
πεζικής αγοράς (ΑΤΗΙΒΟΒ ή το αντίστοιχο του ΑΤΗΙΒΟΒ 
επιτόκιο που ισχύει για τα νομίσματα της ζώνης του ΕΕΙ- 
ΒΟ) εξάμηνης διάρκειας που ισχύει την ημέρα χορήγη¬ 
σης κάθε επιμέρους ποσού πλέον (0,10%). Μετά τη λήξη 
κάθε περιόδου εκτοκισμού (30.6 ή 31.12), τα ανεξόφλητα 
υπόλοιπα θα εκτοκίζονται στο σύνολό τους με το επιτόκιο 
διατραπεζικής αγοράς εξάμηνης διάρκειας που ισχύει 
στην αρχή κάθε περιόδου εκτοκισμού πλέον μισής εκατο¬ 
στιαίας μονάδας. 

Ο εκτοκισμός του δανείου και ο λογισμός των δεδου¬ 
λευμένων τόκων θα γίνονται κάθε εξάμηνο με αρχή την 
31.12.2000. Το Ελληνικό Δημόσιο αναλαμβάνει την υπο¬ 
χρέωση να καταβάλει αμέσως μετά το λογισμό τους τους 
παραπάνω τόκους διαφορετικά χρεώνονται αυτοδίκαια 
στο λογαριασμό του δανείου στο τέλος κάθε εξαμήνου, 
ήτοι οι τόκοι Α' εξαμήνου την 30η Ιουνίου και οι τόκοι Β’ 
εξαμήνου την 31 η Δεκεμβρίου, χωρίς άλλη εντολή του δα¬ 
νειοδοτούμενου και χωρίς συμψηφισμό με οποιαδήποτε 
άλλη προμήθεια και ανατοκίζονται έκτοτε σε εξαμηνιαία 
βάση. 

Σε περίπτωση που για οποιονδήποτε λόγο η καταβολή 
τους καθυστερεί πέραν του μηνάς από το λογισμό των τό¬ 
κων, θα διακόπτεται η χρηματοδότηση του λογαριασμού. 
Η Δανείστρια, όσο θα ισχύει η σύμβαση αυτή και μέχρι να 
εξοφληθεί τελείως το δάνειο, έχει το δικαίωμα να μετα¬ 
βάλλει το επιτόκιο εφ’ όσον μεταβληθεί το κόστος άντλη¬ 
σης των κεφαλαίων της. 

Η ΑΤΕ οφείλει να εκταμιεύει από τον παραπάνω ειδικό 
λογαριασμό και να χορηγεί στους δικαιούχους κάθε χρη¬ 
ματικό ποσό το οποίο προσδιορίζεται στις παραπάνω 
μνημονευθείσες καταστάσεις, ακόμα και αν το προσδιο¬ 
ριζόμενο σε αυτές χρηματικό ποσό προς εκταμίευση 
υπερβείτοποσό του δανείου. 

Άρθρο 3ο 

Η Αγροτική Τράπεζα της Ελλάδος για τις εργασίες που 
εκτελεί, σύμφωνα με τους όρους της παρούσας Σύμβα¬ 
σης, δικαιούται προμήθεια η οποία συμφωνείται σε ποσο¬ 
στό 0,50% επί του συνολικού ποσού της χρηματοδότη¬ 
σης. 

Η παραπάνω προμήθεια θα καταβληθεί μαζί με τους 
αναλογούντες τόκους του α’ εξαμήνου. 

Η δαπάνη της προμήθειας αυτής καθώς οι τόκοι και κε¬ 
φάλαιο καλύπτονται από τον Κρατικό Προϋπολογισμό. 


Άρθρο 4ο 

Η διαχείριση της ΑΤΕ δεν υπάγεται στις διατάξεις περί 
Δημοσίου Λογιστικού. 

Άρθρο 5ο 

Η σύμβαση διέπεται από τις διατάξεις του Καταστατι¬ 
κού Νόμου της Αγροτικής Τράπεζας της Ελλάδος 4332/ 
1929, όπως τροποποιήθηκε και συμπληρώθηκε, καθώς 
και από το Ν.Δ. από 17 Ιουλίου 1923 «περί ειδικών διατά¬ 
ξεων επί Ανωνύμων Εταιρειών» σε συνδυασμό με το Ν. 
1914/ 90 και του υπ’ αριθμόν 4983/1991 Καταστατικού 
Συμβολαίου που δημοσιεύθηκε στο Τ. 2960/ 8.7.91 Α.Ε. 
και Ε.Π.Ε. της Εφημερίδας της Κυβερνήσεως. 

Άρθρο 6ο 

Η καθιέρωση του ΕΕΙΒΟδεν μεταβάλλειτουςόρουςτης 
σύμβασης, ούτε απαλλάσσει, ούτε δικαιολογεί τη μη 
εκτέλεση των υποχρεώσεων που προκύπτουν απ’ αυτή, 
ούτε παρέχει μονομερώς το δικαίωμα σε έναν από τους 
συμβαλλόμενους να μεταβάλει ή να καταργήσει κάποιο 
όρο της σύμβασης ή ολόκληρη τη σύμβαση. 

Οι Συμβαλλόμενοι 

Ο Υπουργός Γεωργίας Ο Υφυπ. Οικονομικών 

ΓΙΩΡΓΟΣ ΑΝΩΜΕΡΙΤΗΣ Γ. ΔΡΥΣ 

Ο Διοικητής 

της Αγροτικής Τράπεζας της Ελλάδος 
ΠΕΤΡΟΣΛΑΜΠΡΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(4) 

Στη δανειστική σύμβαση χρηματοδότησης 10 δις του 
Υπουργείου Γεωργίας για την ενίσχυση των πληγέντων 
γεωργοκτηνοτρόφων από πυρκαγιές που σημειώθηκαν 
σε διάφορες περιοχές της χώρας που δημοσιεύθηκε στο 
ΦΕΚ 269/15.12.2000/τ. Α’ διορθώνονται τα εξής σημεία 
στο ορθό ως εξής: 

α) Άρθρο 2, στο σημείο «το επιτόκιο της διατραπεζικής 
αγοράς (ΑΤΗΙΒΟΒ και από 1.1.2001 ΕΕΙΒΙΒΟΒ) εξάμηνης 
διάρκειας που ισχύει την ημέρα χορήγησης πλέον 0,10%». 

β) Άρθρο 3, στο σημείο «δικαιούται προμήθεια η οποία 
συμφωνείται σε ποσοστό 0,50% επί του συνολικού ποσού 
της χρηματοδότησης». 

(Από την ΑΤΕ) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




